Ing môngsa pagêblug influenza tiyang ingkang saras sanadyan botên sêsrawungan kalihan ingkang sakit, suprandene sagêd katularan, bokmanawi ing hawa ingkang kasêrot dening tiyang ingkang kangge ambêkan sampun ngandut wiji sêsakit wau. Mèh sadaya tiyang sagêd katrajang dening sêsakit influenza, tandhanipun ing taun 1918?1919 sadonya waradin mèh sadaya tiyang katrajang sêsakit punika. Dados ing môngsa pagêblug, tiyang botên sagêd anjagi utawi anulak sêsakit wau.